Lapsen munuaisbiopsia tai maksasbiopsia nukutuksessa

|  |  |
| --- | --- |
| Kuvaus: | Lapsen munuaisesta tai maksasta otetaan kudosnäyte ultraääniohjauksessa, nukutuksessa |

**TUTKIMUKSEEN VALMISTAUTUMINEN**

Lapsen on oltava ravinnotta tutkimuspäivän aamuna,

koska näyte otetaan nukutuksessa leikkaussalissa.

Jos anestesialääkäri on määrännyt esilääkkeen, lapsi saa sen osastolla.

Voitte saattaa lapsen tutkimushuoneeseen, mutta näytteenoton aikana ette voi olla tutkimushuoneessa.

**TUTKIMUKSEN KULKU**

 Lapsi on tutkimuspöydällä ja hänet nukutetaan.

Röntgenlääkäri etsii ultraäänianturilla oikean kudosnäytteen ottokohdan.

Iho puhdistetaan ja puudutetaan. Iholle tehdään pieni viilto (alle 5 mm), jotta toimenpideneula saadaan paremmin viedyksi oikeaan kohteeseen.

Tutkimus kestää noin puoli tuntia.

**TUTKIMUKSEN JÄLKIHOITO**

Toimenpiteen jälkeen lapsenne seuranta tapahtuu ensin heräämössä, jonka jälkeen vuodeosastolla.

Lapsi on tutkimuksen jälkeen vuodelevossa 4 tuntia.

Alle 2-vuotiaat ovat osastoseurannassa seuraavaan päivään.

Vanhemmat lapset voidaan kotiuttaa 6 tuntia toimenpiteen jälkeen,

jos vointi sen sallii. Muutoin on osastoseuranta seuraavaan aamuun.

**YHTEYSTIEDOT**

Mikäli teillä on kysyttävää tutkimukseen liittyen, ottakaa yhteyttä rtg 1 toimisto p. 017-173 322 klo 8 – 14.30 välisenä aikana